# พรรคภูมิใจไทย
พรรคภูมิใจไทย (ชื่อย่อ: ภท.) เป็นพรรคการเมืองไทย เริ่มมีบทบาทภายหลังคดียุบพรรคการเมืองในปลายปีเดียวกันจำนวน 3 พรรค ได้แก่พรรคพลังประชาชน, พรรคชาติไทย และพรรคมัชฌิมาธิปไตย โดยกลุ่มเพื่อนเนวินของเนวิน ชิดชอบ ได้แยกจากพรรคพลังประชาชน มารวมกับ สส. จากพรรคมัชฌิมาธิปไตย ก่อตั้งพรรคภูมิใจไทยขึ้น หลังจากนั้นหันได้ไปสนับสนุนพรรคประชาธิปัตย์ และลงมติเห็นชอบให้อภิสิทธิ์ เวชชาชีวะ เป็นนายกรัฐมนตรีแทน ปัจจุบันอนุทิน ชาญวีรกูล เป็นหัวหน้าพรรค และไชยชนก ชิดชอบ เป็นเลขาธิการพรรค

 ประวัติ 
thumb|left|150px|ตราสัญลักษณ์แรกของพรรคภูมิใจไทย (พ.ศ. 2551–2568)
พรรคภูมิใจไทยจดทะเบียนจัดตั้งพรรคกับสำนักงานคณะกรรมการการเลือกตั้ง เป็นพรรคการเมืองลำดับที่ 10/2551 เมื่อวันที่ 5 พฤศจิกายน พ.ศ. 2551 โดยมีพิพัฒน์ พรมวราภรณ์ อดีตผู้สมัคร สส.สัดส่วน พรรคมัชฌิมาธิปไตย เป็นหัวหน้าพรรค, มงคล ศรีอ่อน เป็นเลขาธิการพรรค, วันเพ็ญ ขวัญวงศ์ เป็นโฆษกพรรคคนแรก และกรรมการบริหารพรรคอื่น ๆ รวมจำนวน 9 คนประกาศนายทะเบียนพรรคการเมือง เรื่อง รับจดแจ้งการจัดตั้งพรรคภูมิใจไทย

พรรคภูมิใจไทยถูกพูดถึงครั้งแรกในวันแถลงปิดคดียุบพรรคมัชฌิมาธิปไตย โดย อนงค์วรรณ เทพสุทิน หัวหน้าพรรคมัชฌิมาธิปไตยกล่าวว่า ขณะนี้มีสมาชิกของพรรคจำนวนหนึ่งไปจดทะเบียนตั้งพรรคภูมิใจไทยไว้แล้ว เพื่อเป็นทางออกในกรณีที่พรรคอาจถูกศาลรัฐธรรมนูญวินิจฉัยยุบพรรคจากคดียุบพรรคการเมือง พ.ศ. 2551 โดยมีอดีตสมาชิกพรรคมัชฌิมาธิปไตยคนหนึ่งลาออกเพื่อไปรับตำแหน่งหัวหน้าพรรคภูมิใจไทย ซึ่งคือพิพัฒน์ พรมวราภรณ์ ที่กล่าวถึงไปข้างต้น

ภายหลังจากพรรคมัชฌิมาธิปไตยถูกศาลรัฐธรรมนูญยุบพรรคพร้อมกับพรรคพลังประชาชนและพรรคชาติไทยจากคดียุบพรรคการเมืองข้างต้น อดีตสมาชิกพรรคมัชฌิมาธิปไตยส่วนมากก็ได้ย้ายมาสังกัดพรรคภูมิใจไทยตามที่อนงค์วรรณเคยประกาศไว้ แต่ก็ยังมีอดีตสมาชิกพรรคมัชฌิมาธิปไตยบางส่วนที่ได้ย้ายไปสังกัดพรรคอื่นเช่นกัน เช่น พรรคชาติไทยพัฒนา, พรรคประชาธิปัตย์

ต่อมาในวันที่ 5 พฤศจิกายน พ.ศ. 2551 มีกรรมการบริหารพรรคยื่นหนังสือลาออกจากสมาชิกพรรคจำนวน 2 คน คือ พรพุฒิ นามเดช รองหัวหน้าพรรค และ ฉัตรภูมิ อํานาจเหนือ นายทะเบียนสมาชิกพรรค โดยมีผลตั้งแต่วันที่ 6 มกราคม พ.ศ. 2552 ทำให้เหลือคณะกรรมการบริหารพรรคทั้งสิ้น 7 คน จากนั้นในวันที่ 2 กุมภาพันธ์ พ.ศ. 2552 พิพัฒน์ได้ยื่นหนังสือลาออกจากตำแหน่งหัวหน้าพรรค ทำให้คณะกรรมการบริหารพรรคพ้นจากตำแหน่งทั้งคณะ

 กลุ่มเพื่อนเนวินย้ายมาสังกัดพรรค 
เมื่อวันที่ 14 มกราคม พ.ศ. 2552 พรรคภูมิใจไทยได้แถลงข่าวเปิดตัวและแถลงนโยบายที่โรงแรมสยามซิตี้ (ปัจจุบันคือ โรงแรม เดอะ สุโกศล กรุงเทพ) โดยมี สส. เดิมจากพรรคมัชฌิมาธิปไตย อย่าง พรทิวา นาคาศัย, แกนนำกลุ่มเพื่อนเนวิน เช่น ชวรัตน์ ชาญวีรกูล, บุญจง วงศ์ไตรรัตน์, โสภณ ซารัมย์, และ ศุภชัย ใจสมุทร รวมถึงอดีตกรรมการบริหารพรรคไทยรักไทยและพรรคพลังประชาชน เช่น เนวิน ชิดชอบ, สุริยะ จึงรุ่งเรืองกิจ, สมศักดิ์ เทพสุทิน, สรอรรถ กลิ่นประทุม, สุชาติ ตันเจริญ, ทรงศักดิ์ ทองศรี, อนุชา นาคาศัย และ อนุทิน ชาญวีรกูล เข้าร่วมงาน โดย สส.กลุ่มเพื่อนเนวินได้สมัครเป็นสมาชิกพรรคก่อนหน้าวันเปิดตัวไม่นาน

ในงานดังกล่าว พรรคภูมิใจไทยได้เปิดตัวตราสัญลักษณ์ของพรรค ซึ่งเป็นรูปแผนที่ประเทศไทย อยู่ตรงกลางหัวใจ และมีชื่อพรรคอยู่ด้านบน รวมถึงนโยบายพรรค 7 ข้อ โดยให้ความสำคัญกับการเคารพเทิดทูนและยึดมั่นสถาบันชาติ ศาสนา พระมหากษัตริย์, ต่อต้านการปกครองที่ไม่ใช่การปกครองในระบอบประชาธิปไตยอันมีพระมหากษัตริย์ทรงเป็นประมุข และการดำเนินงานทางการเมืองในลักษณะประชานิยม ภายใต้สโลแกน "ประชานิยม สังคมเป็นสุข" ทั้งนี้ บุญจง วงศ์ไตรรัตน์ กล่าวถึงการรวมกันตั้งพรรคภูมิใจไทยว่า เป็นการรวมกันเพื่อทำการเมืองให้มีความมั่นคง จำนวน สส. ที่เพิ่ม จะไม่เป็นประเด็นต่อรองตำแหน่ง แต่จะต่อรองในเรื่องนโยบายประชานิยม ผลักดันให้บรรลุผลสำเร็จโดยเร็ว

และในวันเดียวกันนั้น มีการประชุมใหญ่สามัญครั้งที่ 1/2552 เพื่อเลือกตั้งคณะกรรมการบริหารพรรคชุดใหม่จำนวน 12 คน ซึ่งที่ประชุมมีมติเลือก ชวรัตน์ ชาญวีรกูล รัฐมนตรีว่าการกระทรวงมหาดไทย เป็นหัวหน้าพรรคคนใหม่ พรทิวา นาคาศัย (นามสกุลในขณะนั้น) เป็นเลขาธิการพรรคคนใหม่ และศุภชัย ใจสมุทร เป็นโฆษกพรรคคนใหม่ พร้อมทั้งแก้ไขข้อบังคับพรรคโดยการเปลี่ยนแปลงตราสัญลักษณ์ของพรรค โดยเพิ่มสีแดงและสีน้ำเงินลงไปในตราสัญลักษณ์

ต่อมาในวันที่ 24 เมษายน พ.ศ. 2552 พรรคภูมิใจไทยได้จัดการประชุมใหญ่วิสามัญ ครั้งที่ 1/2552 เพื่อแก้ไขข้อบังคับในส่วนของที่ทำการพรรค โดยย้ายจากที่ทำการเดิม 134/245 ถนนสนามบินน้ำ ตำบลท่าทราย อำเภอเมืองนนทบุรี จังหวัดนนทบุรี ไปอยู่อาคารเลขที่ 2159/11 ถนนพหลโยธิน แขวงลาดยาว เขตจตุจักร กรุงเทพมหานคร ซึ่งเป็นที่ทำการพรรคในปัจจุบันประกาศนายทะเบียนพรรคการเมือง เรื่อง ตอบรับการเปลี่ยนแปลงข้อบังคับพรรคภูมิใจไทย

ต่อมาในวันที่ 20 พฤศจิกายน พ.ศ. 2552 พรรคภูมิใจไทยได้จัดการประชุมใหญ่วิสามัญ ครั้งที่ 2/2552 โดยเปลี่ยนแปลงนโยบายพรรค ยกเลิกข้อบังคับพรรคฉบับเดิม และประกาศใช้ข้อบังคับพรรคฉบับใหม่ พร้อมกับเลือกตั้งคณะกรรมการบริหารพรรคชุดใหม่ โดยตำแหน่งหลัก ๆ ยังคงเดิม แต่เพิ่มกรรมการบริหารพรรคอีก 2 คน แต่เนื่องจากมีกรรมการบริหารพรรคที่เพิ่มมาใหม่ คือ ชาญ พวงเพ็ชร์ และ สุบรรณ จิระพันธุ์วาณิช เป็นนายกองค์การบริหารส่วนจังหวัดปทุมธานีและจังหวัดลพบุรีตามลำดับ มีลักษณะต้องห้ามตามมาตรา 21 วรรคสาม ของพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550 ทำให้ต้องพ้นจากตำแหน่ง จึงส่งผลให้เหลือคณะกรรมการบริหารพรรคจำนวน 12 คน ซึ่งเป็นชุดเดียวกับที่ดำรงตำแหน่งมาตั้งแต่วันที่ 14 กุมภาพันธ์ทั้งหมดประกาศนายทะเบียนพรรคการเมือง เรื่อง ตอบรับการเปลี่ยนแปลงนโยบายพรรค ข้อบังคับพรรค และคณะกรรมการบริหารพรรคภูมิใจไทย

ต่อมาในวันที่ 4 พฤษภาคม พ.ศ. 2555 พิพัฒน์ อดีตหัวหน้าพรรคคนแรก ซึ่งดำรงตำแหน่งนายทะเบียนสมาชิกพรรค ได้ลาออกจากการเป็นสมาชิกพรรค ทำให้เหลือคณะกรรมการบริหารพรรคทั้งสิ้น 11 คนประกาศนายทะเบียนพรรคการเมือง เรื่อง ตอบรับการเปลี่ยนแปลงกรรมการบริหารพรรคภูมิใจไทย ในวันที่ 28 สิงหาคม ชวรัตน์ได้ยื่นหนังสือลาออกจากตำแหน่งหัวหน้าพรรค ทำให้คณะกรรมการบริหารพรรคที่เหลือพ้นจากตำแหน่งทั้งคณะ และต้องมีการเลือกตั้งคณะกรรมการบริหารพรรคชุดใหม่ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคภูมิใจไทย

ในวันที่ 14 ตุลาคม พรรคภูมิใจไทยได้จัดการประชุมใหญ่วิสามัญ ครั้งที่ 1/2555 เพื่อเลือกตั้งคณะกรรมการบริหารพรรคชุดใหม่จำนวน 9 คน ซึ่งที่ประชุมมีมติเลือกอดีตกรรมการบริหารพรรคไทยรักไทยที่พ้นจากการถูกตัดสิทธิ์ทางการเมืองแล้ว มาดำรงตำแหน่งสำคัญภายในพรรค ได้แก่ อนุทิน ชาญวีรกูล บุตรชายของชวรัตน์ เป็นหัวหน้าพรรคคนใหม่ และศักดิ์สยาม ชิดชอบ น้องชายของเนวิน เป็นเลขาธิการพรรคคนใหม่ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคภูมิใจไทย

 การแยกตัวของกลุ่มมัชฌิมา 
สมศักดิ์ เทพสุทิน แกนนำกลุ่มมัชฌิมา ได้ประกาศแยกตัวออกจากพรรคภูมิใจไทย ในเดือนมกราคม พ.ศ. 2556 แต่ยังคงสถานะความเป็นสมาชิกไว้เพื่อรักษาสถานภาพการเป็น สส. ของสมาชิกในกลุ่มไปจนกว่าจะมีการเลือกตั้งใหม่มัชฌิมา ประกาศแยกตัวจากภูมิใจไทยอย่างเป็นทางการแล้ว กระทั่งในเดือนธันวาคมของปีเดียวกัน จึงได้ลาออกจากการเป็นสมาชิกพรรค

 การเปลี่ยนแปลงกรรมการบริหารพรรค 
ต่อมาเมื่อวันที่ 24 มีนาคม พ.ศ. 2567 พรรคภูมิใจไทยได้จัดประชุมใหญ่สามัญประจำปี โดยอนุทินได้ประกาศลาออกจากหัวหน้าพรรค ทำให้ต้องมีการเลือกตั้งคณะกรรมการบริหารพรรคชุดใหม่ทั้งหมด ซึ่งที่ประชุมมีมติให้อนุทินเป็นหัวหน้าพรรคตามเดิม ส่วนตำแหน่งเลขาธิการพรรคเป็นของไชยชนก ชิดชอบ บุตรชายของนายเนวิน ชิดชอบ และหลานชายของนายศักดิ์สยาม อดีตเลขาธิการพรรค อย่างไรก็ตาม เมื่อวันที่ 13 สิงหาคม ภราดร ปริศนานันทกุล รองหัวหน้าพรรคคนที่ 2 ได้ลาออกจากตำแหน่งรองหัวหน้าพรรคและกรรมการบริหารพรรค เพื่อให้เป็นไปตามบทบัญญัติของกฎหมายที่เกี่ยวข้องกับการดำรงตำแหน่งรองประธานสภาผู้แทนราษฎรคนที่ 2

ต่อมาเมื่อวันที่ 6 เมษายน พ.ศ. 2568 พรรคภูมิใจไทยได้จัดงานทำบุญพรรค เนื่องในวันครบรอบวันก่อตั้งพรรค พร้อมกับมีการประชุมใหญ่สามัญประจำปี 2568 มีวาระสำคัญคือ การแก้ไขข้อบังคับพรรคภูมิใจไทย โดยมีการเปลี่ยนสีตราสัญลักษณ์ของพรรคเป็นสีน้ำเงินล้วน จากเดิมที่ใช้ทั้งสีแดงและสีน้ำเงิน ซึ่งหมายถึงการดำเนินงานทางการเมืองที่ยึดมั่นในวิถีของความเป็นไทย สื่อถึงความรักชาติ จรรโลงศาสนา และเทิดทูนปกป้องสถาบันพระมหากษัตริย์ของคนไทยทั้งชาติ ภายใต้การปกครองในระบอบประชาธิปไตยอันมีพระมหากษัตริย์ทรงเป็นประมุข

 บุคลากร 
 หัวหน้าพรรค 
 ลำดับ  รูป  ชื่อ  เริ่มวาระ  สิ้นสุดวาระ 1  80px  พิพัฒน์ พรมวราภรณ์  5 พฤศจิกายน พ.ศ. 2551  14 กุมภาพันธ์ พ.ศ. 2552 2  100px  ชวรัตน์ ชาญวีรกูล  14 กุมภาพันธ์ พ.ศ. 2552  14 ตุลาคม พ.ศ. 2555 3  141x141px อนุทิน ชาญวีรกูล  14 ตุลาคม พ.ศ. 2555  ปัจจุบัน

 เลขาธิการพรรค 
 ลำดับ  รูป  ชื่อ  เริ่มวาระ  สิ้นสุดวาระ 1  80px  มงคล ศรีอ่อน  5 พฤศจิกายน พ.ศ. 2551  14 กุมภาพันธ์ พ.ศ. 2552 2  100px  พรทิวา นาคาศัย  14 กุมภาพันธ์ พ.ศ. 2552  14 ตุลาคม พ.ศ. 2555 3  100px  ศักดิ์สยาม ชิดชอบ  14 ตุลาคม พ.ศ. 2555  17 มกราคม พ.ศ. 2567 4  100px  ไชยชนก ชิดชอบ  24 มีนาคม พ.ศ. 2567  ปัจจุบัน

 กรรมการบริหารพรรค 
 อันดับ  ชื่อ  ตำแหน่ง ชื่อตำแหน่ง  ลำดับ 1  อนุทิน ชาญวีรกูล  หัวหน้าพรรค 2  สุรศักดิ์ พันธ์เจริญวรกุล  รองหัวหน้าพรรค  คนที่ 1 3  ภราดร ปริศนานันทกุล (ลาออก)  คนที่ 2 4  สิริพงศ์ อังคสกุลเกียรติ  คนที่ 3 5  ไชยชนก ชิดชอบ  เลขาธิการพรรค 6  เจเศรษฐ์ ไทยเศรษฐ์  รองเลขาธิการพรรค  คนที่ 1 7  พิมพฤดา ตันจรารักษ์  คนที่ 2 8  ภัทรพงศ์ ภัทรประสิทธิ์  คนที่ 3 9  ศุภมาส อิศรภักดี  เหรัญญิกพรรค 10  ไตรศุลี ไตรสรณกุล  นายทะเบียนสมาชิกพรรค 11  บุณย์ธิดา สมชัย  โฆษกพรรค  คนที่ 1 12  ณัฏฐ์ชนน ศรีก่อเกื้อ  คนที่ 2 13  ผกามาศ เจริญพันธุ์  รองโฆษกพรรค 14  กรวีร์ ปริศนานันทกุล  กรรมการบริหารพรรค 15  วรศิษฎ์ เลียงประสิทธิ์ 16  ชลัฐ รัชกิจประการ 17  ธนยศ ทิมสุวรรณ 18  จักรกฤษณ์ ทองศรี

 กลุ่มย่อยในพรรค 
 กลุ่มเพื่อนเนวิน นําโดย เนวิน ชิดชอบ 
 กลุ่มมัชฌิมา นำโดย สมศักดิ์ เทพสุทิน (เดิมมาจาก พรรคมัชฌิมาธิปไตย / ต่อมานำสมาชิกกลุ่มย้ายกลับ พรรคเพื่อไทย)
 กลุ่มราชบุรี นำโดย สรอรรถ กลิ่นประทุม

 บทบาททางการเมือง 

 รัฐบาลอภิสิทธิ์ 
พรรคภูมิใจไทยเริ่มมีบทบาททางการเมืองตั้งแต่ปลายปี พ.ศ. 2551 โดยพรรคภูมิใจไทยได้นำกลุ่มเพื่อนเนวิน จากพรรคพลังประชาชน มารวมกับพรรคมัชฌิมาธิปไตย และเข้าร่วมรัฐบาลกับพรรคประชาธิปัตย์ ลงมติให้อภิสิทธิ์ เวชชาชีวะ เป็นนายกรัฐมนตรี โดยหลังจากนั้นได้รับมอบหมายให้กำกับดูแลกระทรวงสำคัญในฐานะรัฐมนตรีว่าการ ได้แก่ กระทรวงมหาดไทย กระทรวงพาณิชย์ และกระทรวงคมนาคม ก่อนส่งสมาชิกลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรจังหวัดสกลนคร เขต 3 แทนตำแหน่งที่ว่าง พ.ศ. 2552 จากกรณี สส.เขตดังกล่าวปราศรัยให้ร้ายพรรคเพื่อแผ่นดิน จึงถูกตัดสิทธิ์ทางการเมือง 5 ปี แต่พ่ายแพ้ให้กับพรรคเพื่อไทย

 รัฐบาลยิ่งลักษณ์ 
หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 พรรคภูมิใจไทยได้เข้าร่วมเป็นพรรคฝ่ายค้านในสภาผู้แทนราษฎร นำโดยพรรคประชาธิปัตย์ ต่อมาเริ่มมีกระแสข่าวว่าพรรคภูมิใจไทยจะเข้าร่วมรัฐบาลกับพรรคเพื่อไทย กระทั่งในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2555 พรรคภูมิใจไทย ประกาศไม่ร่วมอภิปรายกับพรรคฝ่ายค้าน และลงมติไว้วางใจนายกรัฐมนตรี โดยกลุ่มมัชฌิมาได้ลงมติไว้วางใจ ยิ่งลักษณ์ ชินวัตร, ร้อยตำรวจเอก เฉลิม อยู่บำรุง, พลอากาศเอก สุกำพล สุวรรณทัต, และ ชัจจ์ กุลดิลก ส่วน สส.กลุ่มเพื่อนเนวินไว้วางใจแค่ยิ่งลักษณ์ งดออกเสียงในส่วนของเฉลิมกับสุกำพล และลงมติไม่ไว้วางใจชัจจ์

 รัฐบาลประยุทธ์ 2 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคภูมิใจไทยชูนโยบายกัญชาทางการแพทย์ หลังการเลือกตั้ง พรรคภูมิใจไทยได้รับเลือกตั้ง 51 คน และสนับสนุนพรรคพลังประชารัฐเป็นแกนนำจัดตั้งรัฐบาล และสนับสนุนพลเอกประยุทธ์ จันทร์โอชา เป็นนายกรัฐมนตรีอีกสมัย และในระหว่างการลงมติเลือกนายกรัฐมนตรีไทย พ.ศ. 2562 สิริพงศ์ อังคสกุลเกียรติ สส.ของพรรค ลงมติงดออกเสียง แทนที่จะลงมติให้เสนอชื่อประยุทธ์ตามมติพรรค เพราะเขาเคยพูดไว้ว่า ถ้าภูมิใจไทยมีมติร่วมกับพรรคพลังประชารัฐ หากเขาไม่โหวตสวนกับพรรค ก็จะลาป่วย ไม่เข้าการลงมติ

อนุทิน ชาญวีรกูล ได้รับตำแหน่งรองนายกรัฐมนตรี และรัฐมนตรีว่าการกระทรวงสาธารณสุขกัญชา: เปิดนโยบายกัญชาของภูมิใจไทยอีกครั้ง หลังโปรดเกล้าฯ “อนุทิน ชาญวีรกูล” เป็น รมว. สาธารณสุข ได้สนับสนุนนโยบายกัญชาเสรีตามที่พรรคได้หาเสียงไว้ นำไปสู่การปลดกัญชาออกจากบัญชียาเสพติดในปี พ.ศ. 2565 หลังจากนั้นกัญชาในประเทศไทยถือได้ว่าเสรีที่สุดในโลก โดยไม่มีมาตรการควบคุม

หลังจากเปิดสมัยประชุมสภา มี สส. ซึ่งถูกขับออกจากพรรคอนาคตใหม่ย้ายสังกัดมาสู่พรรค 1 คน และต่อมาหลังพรรคอนาคตใหม่ถูกยุบ มี สส. ย้ายมาสังกัดเพิ่มเติม 9 คน

ช่วงปลายปี พ.ศ. 2565 มี สส. จากพรรคการเมืองอื่นย้ายเข้าพรรคภูมิใจไทยเพื่อเตรียมสำหรับการเลือกตั้งในปีถัดมา โดยส่วนใหญ่เป็น สส. ที่เคยสังกัดพรรคพลังประชารัฐ รวมถึงพุทธิพงษ์ ปุณณกันต์ ที่มาเป็นผู้อำนวยการการเลือกตั้งในพื้นที่กรุงเทพมหานครของพรรค

 รัฐบาลเศรษฐา 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 มีผู้สมัครรับเลือกตั้งสมาชิกสภาผู้แทนราษฎรของพรรคภูมิใจไทยได้รับเลือกตั้งเป็น สส. ในระบบแบ่งเขตจำนวน 68 คน ขณะที่ สส. ที่ได้รับเลือกตั้งในระบบบัญชีรายชื่อ มีเพียง 3 คน ในช่วงที่พรรคก้าวไกลจัดตั้งรัฐบาล อนุทินยืนยันว่าจะไม่จัดตั้งรัฐบาลเสียงข้างน้อย และจะไม่ร่วมรัฐบาลกับพรรคที่มีนโยบายแก้ไขมาตรา 112 ต่อมา เมื่อมีการเปลี่ยนให้พรรคเพื่อไทยเป็นแกนนำจัดตั้งรัฐบาล พรรคเพื่อไทยจึงประกาศไม่ร่วมรัฐบาลกับพรรคก้าวไกล พร้อมกับเชิญพรรคภูมิใจไทยให้เข้าร่วมรัฐบาล

 รัฐบาลแพทองธาร 
ในสมัยรัฐบาลแพทองธาร ชินวัตร พรรคเพื่อไทยกับพรรคภูมิใจไทยมีความขัดแย้งในเรื่องการบริหารกระทรวงมหาดไทย สืบเนื่องจาก ทักษิณ ชินวัตร อดีตนายกรัฐมนตรี เคยให้สัมภาษณ์กับบรรณาธิการข่าวเนชั่นทีวีว่า กระทรวงมหาดไทยควรเป็นของพรรคเพื่อไทย เพื่อที่จะบริหารได้อย่างเต็มที่ และมีสมาชิกพรรคจำนวนหนึ่งเห็นด้วยกับแนวคิดของอดีตนายกรัฐมนตรี

เมื่อวันที่ 17 มิถุนายน พ.ศ. 2568 พรรคเพื่อไทยได้แจ้งต่ออนุทิน ชาญวีรกูล หัวหน้าพรรคภูมิใจไทย ให้ตัดสินใจว่าจะรับเงื่อนไขการปรับคณะรัฐมนตรีหรือไม่ โดยพรรคเพื่อไทยต้องการกระทรวงมหาดไทยมาบริหาร และสับเปลี่ยนให้พรรคภูมิใจไทยบริหารกระทรวงสาธารณสุข และรัฐมนตรีสำนักนายกรัฐมนตรีอีกตำแหน่ง โดยขอคำตอบภายใน 48 ชั่วโมง หรือภายในเวลา 15:00 น. ของวันที่ 19 มิถุนายน หากพรรคภูมิใจไทยไม่รับเงื่อนไข และยืนกรานไม่คืนโควตากระทรวงมหาดไทย นายกรัฐมนตรีจะปรับคณะรัฐมนตรีโดยไม่มีพรรคภูมิใจไทยอยู่ร่วมรัฐบาลต่อไป

วันรุ่งขึ้น (18 มิถุนายน) อนุทิน ชาญวีรกูล หัวหน้าพรรคภูมิใจไทย ปฏิเสธที่จะคืนตำแหน่งรัฐมนตรีว่าการกระทรวงมหาดไทย พร้อมกับประกาศตัวว่าจะไปเป็นฝ่ายค้าน

และในวันเดียวกัน คณะกรรมการบริหารพรรคภูมิใจไทยมีมติให้พรรคถอนตัวออกจากการร่วมรัฐบาล โดยให้สมาชิกพรรคภูมิใจไทยที่ดำรงตำแหน่งรัฐมนตรียื่นหนังสือลาออกจากตำแหน่งทั้งหมด มีผลในวันรุ่งขึ้น (19 มิถุนายน) โดยอ้างเรื่องกรณีการโทรศัพท์เจรจาระหว่าง แพทองธาร ชินวัตร นายกรัฐมนตรีไทย กับสมเด็จอัครมหาเสนาบดีเดโช ฮุน เซน ประธานพฤฒสภาของประเทศกัมพูชา ซึ่งมีเนื้อหาที่อาจส่งผลกระทบต่ออธิปไตย ดินแดน ผลประโยชน์ของประเทศและกองทัพไทย ท่ามกลางวิกฤตการณ์ชายแดนไทย–กัมพูชาในปีนั้น เช่นเดียวกับภราดร ปริศนานันทกุล ที่ประกาศลาออกจากตำแหน่งรองประธานสภาผู้แทนราษฎรคนที่ 2 โดยมีผลในวันเดียวกัน

 การเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน ผลการเลือกตั้ง ผู้นำเลือกตั้ง2554  1,281,652	 3.83%  34 ฝ่ายค้าน ชวรัตน์ ชาญวีรกูล2557 การเลือกตั้งเป็นโมฆะ อนุทิน ชาญวีรกูล2562  3,734,459 10.50%  17ร่วมรัฐบาล 2566  1,138,202 3.03%  20ร่วมรัฐบาล (2566-2568) ฝ่ายค้าน (2568-ปัจจุบัน)

 ผลการเลือกตั้งซ่อม 
 เขตเลือกตั้ง วันเลือกตั้ง ผู้สมัคร คะแนน ผลการเลือกตั้ง สกลนคร เขต 3 21 มิถุนายน พ.ศ. 2552 พิทักษ์ จันทศรี 47,235  พ่ายแพ้  ปราจีนบุรี เขต 1 10 มกราคม พ.ศ. 2553 อำนาจ วิลาวัลย์ 130,995  ได้รับเลือกตั้ง  สุรินทร์ เขต 3 12 ธันวาคม พ.ศ. 2553 ศุภรักษ์ ควรหา  104,128  ได้รับเลือกตั้ง  นครราชสีมา เขต 6 บุญจง วงศ์ไตรรัตน์ 82,978  ได้รับเลือกตั้ง  ลพบุรี เขต 4 9 กุมภาพันธ์ พ.ศ. 2556 เกียรติ เหลืองขจรวิทย์ 36,994  พ่ายแพ้ เชียงใหม่ เขต 8 26 พฤษภาคม พ.ศ. 2562 สุทัศน์ สุทัศนรักษ์ 404  พ่ายแพ้  บึงกาฬ เขต 2 30 มีนาคม พ.ศ. 2568 อรอุมา บุญศิริ 46,167  ได้รับเลือกตั้ง นครศรีธรรมราช เขต 8 27 เมษายน พ.ศ. 2568 ไสว เลื่องสีนิล 28,417  พ่ายแพ้ 

 ข้อวิจารณ์ 

 การรับ สส. กลุ่มงูเห่า 
พรรคภูมิใจไทยถูกพูดถึง กรณีที่รับ สส. จากพรรคอนาคตใหม่ เข้าร่วมพรรค โดยในขณะนั้น รัฐบาลของประยุทธ์ จันทร์โอชา อยู่ในภาวะเสียงปริ่มน้ำ จึงทำให้ถูกกล่าวหาว่า เป็นการทำให้พรรคร่วมรัฐบาลมีความได้เปรียบขึ้น

 ศรีนวล บุญลือ สส.เชียงใหม่
 มณฑล โพธิ์คาย สส.กรุงเทพฯ เขต 20
 โชติพิพัฒน์ เตชะโสภณมณี สส.กรุงเทพฯ เขต 23
 เอกการ ซื่อทรงธรรม สส.แพร่ เขต 1
 อนาวิล รัตนสถาพร สส.ปทุมธานี เขต 3
 กิตติชัย เรืองสวัสดิ์ สส.ฉะเชิงเทรา เขต 1
 ฐิตินันท์ แสงนาค สส.ขอนแก่น เขต 1
 วิรัช พันธุมะผล สส.บัญชีรายชื่อ ลำดับที่ 36
 สำลี รักสุทธี สส.บัญชีรายชื่อ ลำดับที่ 47
 สมัคร ป้องวงษ์ สส.สมุทรสาคร เขต 2 (หลังจากย้ายมาจากพรรคชาติพัฒนากล้าอีกทีหนึ่ง)

16 ธันวาคม พ.ศ. 2565 มีสมาชิกจากพรรคอื่นๆ มาสมัครสมาชิกกับพรรค โดยมี สส. จากพรรคก้าวไกล ซึ่งยังไม่ถูกขับออกจากพรรคอยู่ด้วย รวมไปถึง สส.พรรคร่วมรัฐบาลที่เตรียมจะลาออกมาอยู่พรรคภูมิใจไทยด้วยเช่นกัน อาทิ

 จักรพันธ์ พรนิมิตร 
 กษิดิ์เดช ชุติมันต์ 
 พัชรินทร์ ซำศิริพงษ์ 
 อนุชา น้อยวงศ์ 
 อนุสรี ทับสุวรรณ 
 ธนัสถ์ ทวีเกื้อกูลกิจ 
 ธนะสิทธิ์ โควสุรัตน์
 ขวัญเลิศ พานิชมาท 
 คารม พลพรกลาง 
 เอกภพ เพียรพิเศษ 
 พีรเดช คำสมุทร
 เกษมสันต์ มีทิพย์
 นิยม ช่างพินิจ
 จักรพรรดิ ไชยสาสน์
 นันทนา สงฆ์ประชา
 สีหเดช ไกรคุปต์
 กรณิศ งามสุคนธ์รัตนา
 ภาดาท์ วรกานนท์

ภายหลังจากการเลือกตั้ง พ.ศ. 2566 เสร็จสิ้น พบว่าอดีตสมาชิกพรรคอนาคตใหม่และพรรคก้าวไกลที่ย้ายมา ไม่มีใครได้รับเลือกตั้ง

 การระบาดของโควิด-19 
ในการระบาดทั่วของโควิด-19 ในประเทศไทย พรรคภูมิใจไทยถูกวิจารณ์เป็นอย่างมากจากการบริหารสถานการณ์โควิดผิดพลาด"คาร์ม็อบ"' บุก"ภูมิใจไทย" จี้ลาออกจากพรรคร่วม รับผิดชอบสถานการณ์โควิด และในระหว่างนั้น ศักดิ์สยาม ชิดชอบ รัฐมนตรีว่าการกระทรวงคมนาคมในขณะนั้น และเลขาธิการพรรคภูมิใจไทย ติดเชื้อโควิด-19 โดยอ้างว่าติดมาจากสมาชิกพรรค ซึ่งมาจากคลัสเตอร์สถานบันเทิงย่านทองหล่อ  สร้างความไม่พอใจให้กับประชาชน

ในวันที่ 14 กรกฎาคม พ.ศ. 2564 บทความของพรรคภูมิใจไทยบนวิกิพีเดียภาษาไทยถูกก่อกวนโดยการเปลี่ยนชื่อพรรคเป็น "พรรคภูมิใจตู่" และคำขวัญถูกเปลี่ยนเป็น "ลดอำนาจประชาชน เพิ่มอำนาจกัญชา เลีย…เผด็จการ"“ภูมิใจไทย” ถูกมือดีเปลี่ยนชื่อในวิกิพีเดียเป็น “พรรคภูมิใจตู่” 

นอกจากนี้ พรรคภูมิใจไทยถูกวิจารณ์ว่าจัดสรรงบประมาณเพื่อเอื้อประโยชน์ให้กับพื้นที่บางจังหวัดที่มี สส. ของพรรคมากเป็นพิเศษ

 ถูกร้องเรียนในช่วงการเลือกตั้ง 
ในเดือนกุมภาพันธ์ พ.ศ. 2566 ศุภชัย ใจสมุทร สส. บัญชีรายชื่อและนายทะเบียนของพรรค ได้ปราศรัยที่ย่านบ่อนไก่ โดยตอนหนึ่งพาดพิงไปยังพลเอก ประยุทธ์ จันทร์โอชา นายกรัฐมนตรีในขณะนั้น เวลาต่อมาอนุทินได้ประกาศขอโทษในการกระทำดังกล่าว

หลังการเลือกตั้ง พรรคภูมิใจไทยถูกวิจารณ์ว่ามีการซื้อสิทธิ์ขายเสียงในช่วงก่อนการเลือกตั้ง โดยชูวิทย์ กมลวิศิษฎ์ มีความพยายามในการแจ้งความผู้สมัครที่ซื้อสิทธิ์ขายเสียง แต่พรรคภูมิใจไทยปฏิเสธและมีความพยายามฟ้องชูวิทย์กลับเช่นกัน รวมถึงก่อนการเลือกตั้งไม่กี่วันมีการปรากฏว่าผู้สมัคร สส. ของพรรคภูมิใจไทย ขอโทษประชาชนที่ไม่สามารถนำเงินมาแจกตามที่มีประชาชนในพื้นที่บางคนร้องขอได้ 

นอกจากนี้หลังเลือกตั้ง สุรศักดิ์ นาคดี ผู้สมัคร สส. พรรคเพื่อไทย ยังแจ้งความ สส. พรรคภูมิใจไทยที่ได้รับเลือกตั้งในพื้นที่ของตนในข้อหาเดียวกัน 

 คำร้องคัดค้านการเป็น สส. 
15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฎว่ามี ว่าที่ ส.ส.ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. โดยพรรคภูมิใจไทยถูกร้องคัดค้านทั้งสิ้น 21 คน ซึ่งถือว่ามากที่สุด โดยมีดังนี้

+  ลำดับ รายชื่อ สส. เขตที่ลงเลือกตั้ง ข้อกล่าวหา สถานะปัจจุบัน1ยศวัฒน์ มาไพศาลสินกาญจนบุรี เขต 3โพสต์เข้าข่ายหาเสียงเกินเวลาในเฟซบุ๊กยังดำรงตำแหน่ง  (ยกคำร้อง)2สัมฤทธิ์ แทนทรัพย์ชัยภูมิ เขต 3ยังดำรงตำแหน่ง3เอกราช ช่างเหลาขอนแก่น เขต 4ยังดำรงตำแหน่ง4 องอาจ ฉัตรชัยพลรัตน์ขอนแก่น เขต 11ยังดำรงตำแหน่ง5 ษฐา ขาวขำนครศรีธรรมราช เขต 7ยังดำรงตำแหน่ง6 มุกดาวรรณ เลื่องสีนิลนครศรีธรรมราช เขต 8การซื้อเสียง7 สุวรรณา กุมภิโรบึงกาฬ เขต 2ให้ทรัพย์สินวัด หาเสียงรื่นเริง8รังสิกร ทิมาตฤกะบุรีรัมย์ เขต 4การซื้อเสียงอดีตผู้สมัคร ส.ส.บุรีรัมย์ 'เพื่อไทย' ร้อง กกต. สอบหัวคะแนน ภท.ซื้อเสียงยังดำรงตำแหน่ง9โสภณ ซารัมย์บุรีรัมย์ เขต 5ยังดำรงตำแหน่ง10ศักดิ์ ซารัมย์บุรีรัมย์ เขต 6ยังดำรงตำแหน่ง11พรชัย ศรีสุริยันโยธินบุรีรัมย์ เขต 7ยังดำรงตำแหน่ง12พิมพฤดา ตันจรารักษ์พระนครศรีอยุธยา เขต 3ยังดำรงตำแหน่ง13ประดิษฐ์ สังขจายพระนครศรีอยุธยา เขต 5ยังดำรงตำแหน่ง14อรรถพล ไตรศรีพังงา เขต 1ยังดำรงตำแหน่ง15ภัทรพงศ์ ภัทรประสิทธิ์พิจิตร เขต 1การซื้อเสียงยังดำรงตำแหน่ง  (ยกคำร้อง)16ฤกษ์ อยู่ดีเพชรบุรี เขต 2ยังดำรงตำแหน่ง17สังคม แดงโชติประจวบคีรีขันธ์ เขต 1ยังดำรงตำแหน่ง18ธนา กิจไพบูลย์ชัยศรีสะเกษ เขต 3ยังดำรงตำแหน่ง19อาสพลธ์ สรรณ์ไตรภพศรีสะเกษ เขต 8ยังดำรงตำแหน่ง20สุขสมรวย วันทนียกุลอำนาจเจริญ เขต 1ยังดำรงตำแหน่ง21ญาณีนาถ เข็มนาคอำนาจเจริญ เขต 2ทำร้ายร่างกายอดีตผู้สมัครพรรคพลังประชารัฐยังดำรงตำแหน่ง

แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง

 การลาออกของศักดิ์สยาม 
เมื่อวันที่ 17 มกราคม พ.ศ. 2567 ศาลรัฐธรรมนูญได้มีมติเสียงข้างมาก 7:1 ตัดสินให้ ศักดิ์สยาม ชิดชอบ พ้นจากตำแหน่งรัฐมนตรีว่าการกระทรวงคมนาคม จากการถือหุ้นในห้างหุ้นส่วนจำกัด บุรีเจริญคอนสตรัคชั่น ผ่านตัวแทนอำพรางโดยไม่ได้แจ้งคณะกรรมการป้องกันและปราบปรามการทุจริตแห่งชาติ (ป.ป.ช.) โดยมีผลย้อนหลังตั้งแต่วันที่ 3 มีนาคม พ.ศ. 2566 ส่งผลให้ศักดิ์สยามได้ยื่นหนังสือถึงอนุทิน ชาญวีรกูล หัวหน้าพรรคภูมิใจไทย ขอลาออกจากตำแหน่งเลขาธิการพรรคภูมิใจไทย พร้อมกับลาออกจาก สส.บัญชีรายชื่อ ไปในคราวเดียวกัน

 "สว.สีน้ำเงิน" 
ในกลุ่มสมาชิกวุฒิสภาไทย ชุดที่ 13 ที่ได้รับเลือกมาในการเลือกสมาชิกวุฒิสภาไทย พ.ศ. 2567 นั้น มีกลุ่มหนึ่งที่ถูกกล่าวว่าเป็น สว.สีน้ำเงิน กล่าวคือ เป็น สว. กลุ่มที่มีความเกี่ยวข้องกับพรรคภูมิใจไทยทั้งทางตรงและทางอ้อม ทำให้เกิดความกังวลถึงความเป็นกลางในการทำหน้าที่ ต่อมา อนุทิน ชาญวีรกูล หัวหน้าพรรคภูมิใจไทย ได้แถลงกับสื่อมวลชนว่า ตนเชื่อว่าสีน้ำเงินในที่นี้ไม่ได้หมายถึงพรรคภูมิใจไทย เพราะสีน้ำเงินตีความไปได้หลายอย่าง เช่น ในธงชาติไทย หมายถึงพระมหากษัตริย์ ตนจึงไม่ทราบว่าใครที่บัญญัติเรื่องของ สว.สีน้ำเงิน แต่ยืนยันได้ว่า พรรคภูมิใจไทยไม่มีส่วนเกี่ยวข้องใด ๆ กับการเลือกตั้ง สว. เพราะถูกจำกัดและถูกห้ามโดยกฎหมายอยู่แล้ว

 การสนับสนุนประชามติเสียงข้างมาก 2 ชั้น